EXAMENUL DE EVALUARE NAȚIONALĂ, iunie 2026
CENTRUL DE EXAMEN: LICEUL TEORETIC ”MIHAI VITEAZUL” CARACAL

ÎN ATENȚIA CANDIDAȚILOR

AFIȘAREA REZULTATELOR ȘI DEPUNEREA CERERILOR 
DE VIZUALIZARE / A CONTESTAȚIILOR

	DATA
	ACTIVITATE / INTERVAL ORAR


	1 iulie 

	· până la ora 12: afișarea rezultatelor inițiale 
· între orele 14 - 18: depunerea cererilor de vizualizare, la sediul Liceului Teoretic ”Mihai Viteazul” sau pe adresa de mail evnat_ltmv@yahoo.com, și vizualizarea lucrărilor


	2 iulie

	· între orele 15 - 17: vizualizarea lucrărilor scrise descărcate din platforma de evaluare digitalizată, conform programării, și depunerea contestațiilor


	3 iulie

	· între orele 9 - 15: vizualizarea lucrărilor scrise descărcate din platforma de evaluare digitalizată, conform programării, și depunerea contestațiilor


	8 iulie
	Afișarea rezultatelor finale




IMPORTANT
Candidatul major și părinții/reprezentanții legali ai candidatului minor pot solicita vizualizarea lucrării/lucrărilor proprii/propriului copil, după afișarea rezultatelor inițiale. La vizualizarea lucrării/lucrărilor, candidatul minor trebuie să fie însoțit obligatoriu de un părinte/reprezentant legal.
1. Cererile de vizualizare (Anexa 1) se pot depune DOAR pe data de 1 iulie, în intervalul orar 14-18. Cererea tip prin care se solicită vizualizarea lucrărilor înainte de depunerea contestației este depusă de elevul major sau de părintele / reprezentantul legal al elevului minor la centrul de examen Liceul Teoretic ”Mihai Viteazul” Caracal (strada Bicaz nr. 1B) sau pe adresa de mail evnat_ltmv@yahoo.com 
2. Vizualizarea lucrărilor se face conform unui program care va fi afișat la avizierul centrului de examen.
3. Candidații vizualizează individual lucrarea proprie / lucrările proprii, în prezența unui membru al comisiei. Candidatul minor trebuie să fie însoţit de un părinte/reprezentant legal.
4.  Candidaţilor le este interzisă introducerea mijloacelor de înregistrare audio/video în sala de vizualizare a lucrărilor.
5. Vizualizarea lucrării are caracter strict informativ și nu echivalează cu recorectarea ei sau cu exprimarea unor aprecieri din partea persoanelor implicate în această activitate.
6. După vizualizarea lucrării, candidații majori / părinții candidaților minori semnează o declarație prin care confirmă că au vizualizat lucrarea solicitată/lucrările solicitate (Anexa 2).
7. După vizualizare și completarea declarației, candidatul / părintele candidatului minor poate depune contestație și semnează o declarație-tip în care se menţionează faptul că au luat cunoştinţă de faptul că nota acordată ca urmare a soluţionării contestaţiei poate modifica, după caz, nota iniţială, prin creştere sau descreştere (conform prevederilor art. 11 alin.(4) din O.M.E.C. nr. 6058/2025 privind organizarea şi desfăşurarea evaluării naţionale pentru absolvenţii clasei a VIII-a în anul şcolar 2025-2026).Vizualizarea lucrării / lucrărilor nu obligă la depunerea unei contestații.
8. Depunerea unei contestații nu este condiționată de vizualizarea lucrării / lucrărilor.
9. Contestațiile transmise electronic vor fi luate în considerare doar dacă:
· sunt trimise pe adresa de mail evnat_ltmv@yahoo.com 
· sunt însoțite de copie după actul de identitate al candidatului și de un număr de telefon
· sunt însoțite de declarația-tip menționată la punctul 7 (modelul-tip de cerere de contestație conține și această declarație).

Prezenta informare conține 2 anexe:
· Cerere tip pentru vizualizare
· Model de cerere pentru contestație (care conține și declarația-tip)


	
